
ABSTRAK 

Penentuan status hadis sama ada sahih, hasan, daif dan 
sebagainya adalah objekti f utama daripada proses pengajaran dan 
pembelajaran ilmu ‘ulum al-hadith. Bagaimanapun, bagi tujuan 
tersebut perselisihan pandangan memang tetap tidak dapat 
dielakkan hingga terjadi perselisihan di kalangan para 
muhaddithin dalam menentukan status sesuatu hadis. Tujuan 
kajian ini ialah untuk mengupas dan menyorot /ormulasi yang 
telah digariskan oleh Imam ‘Abd al-Hay al-Laknawi (1264- 
1304H) dalam menanggapi isu perselisihan di kalangan ulama 
mengenai status hadis. Imam ‘Abd al-Hay al-Laknawi merupakan 
tokoh ulama terkenal dari Lucknow, India, yang handal dan mahir 
dalam disiplin ilmu hadis. Khusus dalam kajian ini, tumpuan 
diberikan kepada teks penulisan beliau di dalam kitab Zafar al- 
Amani bi Syarh Mukhtasar al-Jurjani. Kitab Zqfar al-Amani 
adalah antara karya beliau yang termasyhur yang merupakan 
syarah kepada kitab al-Mukhtasarji Mustalah al-Hadith karangan 
al-‘Allamah al-Sayyid ‘Ali bin Muhammad al-Jurjani (w. 816H). 

Kajian ini adalah berbentuk kajian kualitati f Metod yang 
digunakan ialah analisis deskriptif dengan menggunakan teknik 
analisis teks. Dapatan kajian membuktikan formulasi yang telah 
digariskan oleh Imam ‘Abd al-Hay al-Laknawi di dalam kitab 
tersebut boleh dianggap sebagai asas solusi yang penting bagi 
hadis-hadis yang diperselisihkan statusnya. 

Mukadimah 

Objektif utama daripada pembelajaran ilmu ‘ulum al-hadith ialah menentukan status 
hadis sama ada sahih, hasan, daif, palsu dan sebagainya. Perbahasan-perbahasan panjang 
dan halus yang melingkari ilmu ‘ulum al-hadith adalah bagi mencapai tujuan dan maksud 
tersebut. Sejak dari awal dalam sejarah periwayatan hadis, memastikan ketulenan dan 
keabsahan hadis menjadi fokus utama para muhaddithin yang mulctabar. Ia memang 
bukan suatu tugas yang mudah. Ini kerana para perawi yang meriwayatkan hadis-hadis 
Nabi SAW secara bersambung sanad itu terdiri daripada pelbagai kedudukan, status dan 
kredibiliti. Tahap keboleh percayaan terhadap perawi-perawi ini juga beragam daripada 
yang sangat dipercayai, dipercayai, sedikit dipercayai, diperselisihkan antara dipercayai 
dan tidak dipercayai, kurang dipercayai sehingga kepada yang sangat tidak dipercayai. 



Berdasarkan tahap-tahap ini, hadis secara umum dikategorikan kepada hadis yang tidak 
palsu (berstatus sahih, hasan dan daif) dan hadis yang palsu. Demikian tugas para 
muhaddithin dalam menapis dan mengkelaskan hadis-hadis menurut kategorinya. 
Bagaimanapun, di atas berbagai faktor, perselisihan pandangan memang tidak dapat 
dielakkan. Justeru, perselisihan turut berlaku di kalangan ulama hadis dalam menentukan 
status sesetengah hadis. Bagi mencari jalan penyelesaian, sebahagian muhaddithin telah 
tampil untuk memberikan fonnulasi dan solusi terhadap perselisihan ini. Antara mereka 
itu ialah Imam ‘Abd al-Hay al-Laknawi, seorang ulama hadis dari benua India. 

BiograH Imam ‘Abd al-Hay al-Laknawi 

Beliau ialah ‘Abd al-Hay bin ‘Abd al-Halim bin Amin Allah bin Akbar al-Ansari al- 
Sihalawi al-Laknawi al-Hanafi. Namanya juga ditulis dengan tambahan nama 
'Muhammad' seperti berikut; Muhammad ‘Abd al-Hay bin Muhammad ‘Abd al-Halim 
bin Muhammad Arnin Allah bin Muhammad Akbar al-Ansari. Nama panggilan ( kunyah ) 
beliau ialah Abu al-Hasanat. Al-Ansari adalah nisbah kepada sahabat Nabi SAW 
bemarna Abu Ayyub al-Ansari RA kerana beliau mempakan keturunannya. (Waliy al- 
Din 1995: 57-60) 

Beliau dilahirkan pada hari Selasa, 26 Zulkaedah tahun 1264H. Sejak kecil, bapanya 
arnat mengambil berat terhadap pendidikannya serta banyak membimbing dan 
mengajarnya ilmu-ilmu asas. Syeikh ‘Abd al-Hay juga memiliki daya ingatan yang kuat. 
Ketika bemsia 10 tahun, beliau telah beijaya menghafal al-Quran. Beliau kemudian 
mempelajari berbagai bidang ilrnu seperti saraf, nahu, ma‘ani, bayan, mantik, hikmah, 
tibb, fiqh, usul al-fiqh, ilmu kalam, hadis, tafsir dan sebagainya hingga dapat 
menyelesaikan kesemuanya dalam usia 17 tahun. Gura dan pembimbing utama di 
sepanjang pengajian beliau ini adalah bapanya sendiri, Syeikh ‘Abd al-Halim. (Waliy al- 
Din 1995: 68-70) 

Beliau telah berpeluang pergi menunaikan haji sebanyak dua kali. Kali pertama, bersama 
bapanya pada tahun 1279H ketika bemsia 15 tahun. Kali kedua, pada tahun 1292H dan 
beliau turat mengambil manfaat ilrnu daripada para alim ulama yg berada di Makkah dan 
Madinah pada masa itu. (Waliy al-Din 1995: 74-76) 

Setelah tamat pengajian, beliau telah menumpukan masanya untuk mengajar, mendidik, 
menelaah dan menulis di ternpat asalnya, Lucknow. Demikian mtin kehidupan beliau 
sehingga akhimya beliau meninggal dunia pada 30 Rabiulawwal tahun 1304H 
disebabkan serangan jantung dalam usia 39 tahun. Dikatakan, seramai kira-kira 20,000 
orang telah datang untuk menyembahyangi jenazahnya. (Waliy al-Din 1995: 79-80) 

Antara gura-gum Imam ‘Abd al-Hay al-Laknawi ialah: 

1 . Bapanya sendiri, al-‘Allamah ‘ Abd al-Halim bin Amin Allah al-Laknawi. 

2. al-Mufii Ni‘mah Allah bin Nur Allah al-Lalmawi. 

3. al-Mulwi Klradim Husayn. 



Ketiga-tiga mereka merupakan gum utama yang mengajar ilmu-ilmu naqli dan aqli 
kepada beliau. Jumlah gura-guranya memang agak sedikit, tidak ramai. Manakala gura- 
gura yang pemah memberikan ijazah sanad kepada beliau ialah: 

4. al-‘Allamah al-Sayyid Alnnad Zayni Dahlan al-Makki. 

5. Syeikh ‘Ali al-Hariri al-Madani. 

6. al-Muhaddith ‘Abd al-Ghani bin Abi Sa‘id al-Dihlawi. 

7. Syeikh Muhammad bin ‘Abdullah bin Humayd al-‘Amiri al-Najdi. 

Beliau telah melahirkan ramai anak murid yang menurati jejak langkahnya. Antara 
murid-murid beliau ialah; 

1 . Idris bin ‘Abd al-‘Aliy al-Hanafi. 

2. Ifham Allah bin In‘am Allah al-Ansari al-Laknawi. 

3. Anwar Allah bin Syuja‘ al-Din al-‘Umari. 

4. al-Sayyid Amin bin Taha bin Zayn al-Hasani. 

5. Badi‘ al-Zaman bin Masih al-Zaman al-Laknawi. 

6. Hafiz Allah bin Din ‘Ali al-Bandawi. 

7. Syir ‘Ali bin Ralnn ‘Ali al-Husayni. 

8. Zuhur Islam bin Hasan ‘Ali al-Kazimi. 

9. Zahir Alrsan bin Subhan ‘Ali al-Nimwi. 

10. ‘Abd al-Bari bin Talattuf Husayn al-Bakri. 

1 1 . ‘ Abd al-Baqi bin ‘Ali Muhanunad al-Ansari. 

12. ‘Abd al-Halim bin Isma‘il al-Madrasi. 

13. ‘Abd al-Halim bin Tafaddal Husayn al-‘Abbasi. 

14. ‘Abd al-Hamid bin ‘Abd al-Karim al-Farahi. 

15. ‘Abd al-‘Aziz bin ‘Abd al-Rahim al-Ansari. 

16. Dan ramai lagi. 

(Waliy al-Din 1995: 93-145) 

Imam ‘Abd al-Hay juga seorang ulama yang prolilik. Beliau telah menghasilkan 
sebanyak 129 karya dalam pelbagai bidang ilrnu seperti akidah, hadis, usul al-fiqh, fiqh, 
fara’idh, fatwa, sejarah, sirah, biografi, mantik, nahu, saraf dan lain-lain. Kebanyakannya 
di dalam bahasa Arab. Antara karya-karya beliau ialah: 

Dr. Waliy al-Din al-Nadwi telah menghuraikan secara terperinci setiap satu karyanya ini 
di dalam buku biograti yang ldrusus mengenai Imam al-Laknawi. (Waliy al-Din 1995: 
165-298) ~ 

Formulasi Terhadap Hadis Diperselisihkan Statusnya 

Fonnulasi yang dimaksudkan dalam perbincangan ini ialah yang dihuraikan oleh Imam 
al-Laknawi di dalam kitab Zafar al-Amani bi Syarh Mukhtasar al-Jurjani. Kitab ini telah 
diselesaikan oleh al-Laknawi pada bulan Safar 1304H, iaitu kira-kira sebulan sebelum 
kewafatannya. 

Menumt Kamus Dewan, formulasi ialah 'huraian atau penjelasan yang ringkas dan tepat, 
rumusan'. Huraian atau penjelasan yang dibuat oleh al-Laknawi dalam kitab tersebut 
membuktikan kematangan dan ketinggian tahap penguasaan ilrnu yang dimilikinya. 
Beliau menegaskan bahawa status hadis yang disepakati oleh para huffaz (muhaddithin 
yang berkepakaran tinggi) sebagai sahih, hasan, daif atau mawdu‘ hendaklah diterima 
pakai oleh semua orang. Ini kerana kaedah yang jelas, setiap bidang ilmu itu perlu dirujuk 
kepada ahlinya, dan mereka itidah yang ahli dalam bidang hadis. Maka, pandangan orang 
yang bukan ahli tidak boleh diambil kira, walaupun ia ahli dalam bidang lain seperti fiqh, 
tasawuf, tafsir, kalam dan sebagainya. (al-Laknawi 1416: 420) 

Demikian adalah bagi status hadis yang disepakati. Adapun bagi status hadis yang tidak 
disepakati atau diperselisihkan, maka ia bukan suatu perkara yang mudah. Justeru, perlu 
menggunakan kaedah-kaedah tarjih. Dengan melaluinya, dapat diketahui mana pendapat 
yang rajih, lalu diguna pakai dan mana yang tidak rajih, lalu ditinggalkan. Kaedah- 
kaedah tarjih ini yang disebut di sini sebagai 'formulasi' dan ia dibahagikan kepada 
beberapa kaedah. 

Kaedah-kaedah Tarjih 

Menumt hnam al-Laknawi, proses tarjih ini mempunyai banyak cara yang antaranya 
ialah: 

i. Kaedah Pertama: 

Meneliti dengan halus kesemua maklumat yang disebut oleh kedua-dua belah pihak. 
Perhatikan dengan teliti dan cerniat sebab-sebab yang mendorong sebelah pihak itu 
menghukumkannya sebagai daif atau mawdn ‘ dan sebelah pihak lagi menghukumkannya 
sebagai sahih atau hasan. Sekiranya sudah jelas, pilihlah apa yang nyata sabitnya dan 
tinggalkanlah apa yang sudah nyata daifnya. (al-Laknawi 1416: 420) 



Bagi kaedah ini, Imam al-Laknawi telah membawakan contoh hadis-hadis berikut; 


1. Hadis tentang solat tasbih. Hadis ini diriwayatkan di dalam kitab-kitab sunan dan 
masanid, namun ulama berselisih pendapat tentang statusnya. Ibn al-Jawzi telah 
memuatkan hadis ini di dalam kitab al-Mawdu ‘at, dengan maksud menghukumkannya 
sebagai hadis palsu. Manakala sebilangan ulama lain menghukumkannya sebagai daif. 
Sebahagian ulama lagi menghukumkannya sebagai sahih dan sebahagian lagi 
menghukumkannya sebagai hasan. Setelah diteliti dan diamati pendapat semua pihak, 
maka akan jelaslah bagi orang yang mahir akan kelemahan pendapat yang 
menghukumkannya sebagai palsu. Juga dapat diketahui, punca orang yang 
menghukumkannya sebagai daif pula adalah kerana dia menghukum sebahagian jalan- 
jalan riwayatnya sahaja. Manakala orang yang menghukumkannya sebagai sahih pula 
adalah kerana dia meneliti kesemua jalan-jalan riwayatnya. Juga sudah tiada kekeliruan 
lagi bahawa setengah jalan-jalan riwayatnya adalah hasan. Maka, inilah pendapat yang 
lebih muktamad dan dapat diterima, sebagaimana yang telah dikupas secara detail oleh 
al-Hafiz al-‘Iraqi, al-Hafiz Ibn Hajar dan al-Hafiz al-Suyuti di dalam karangan-karangan 
mereka. 

2. Perselisihan ulama tentang hadis meluaskan perbelanjaan keluarga pada hari ‘Asyura’. 
Ibn al-Jawzi, Ibn Taymiyyah dan lain-lain telah menghukumkannya sebagai mawdu‘. 
Manakala sebahagian ulama menghukumkannya sebagai hasan. Dan inilah pandangan 
yang muktabar menurut pengamatan yang lebih mendalam, sebagaimana yang telah 
dihuraikan oleh al-Hafiz al-Sakhawi dalam al-Maqasid al-Hasanah . 

3. Hadis: L-iuja ^Jsd! t-JL.) "Menuntut ilmu itu adalah fardhu ke atas setiap 

muslim”. Kebanyakan ulama mendaitkannya, manakala sebahagian yang lain 
menghukumkannya hasan. Pandangan yang muktabar menurat pengamatan yang lebih 
dalam adalah pandangan yang terakhir. 

4. Hadis: “d j lSjA j'j i>) "Sesiapa yang menziarahi kuburku, wajiblah baginya 

syafaatku”. Sebahagian ulama menyatakannya daif. Sebahagian yang lain pula 
menghukumkannya palsu seperti Ibn Taymiyyah dan lain-lain yang mengikut 
pendapatnya. Sedangkan kedua-dua pandangan ini adalah salah bagi orang yang benar- 
benar faham. Penelitian mendalam menunjukkan status hadis tersebut adalah hasan, 
sebagaimana yang telah diterangkan oleh Taqiy al-Din al-Subki di dalam kitabnya Syifa ’ 
al-Saqam fi Ziyarah Khayr al-Anam. 

5. Hadis-hadis tentang solat-solat sunat yang dikaitkan dengan hari dan malam tertentu, 
seperti malam dua Hari Raya, malam Nisfu Syaaban, setiap hari dalam seminggu, 
sepertimana yang dicatat dalam kitab Ihya’ ‘Ulum al-Din, Qut al-Qulub, Ghunyah al- 
Talibin dan lain-lain. Sebahagian ulama menghukumkannya sebagai sahih, sebahagian 
yang lain menghukumkannya sebagai daif dan sebahagian yang lain lagi 
menghukumkannya sebagai palsu. Orang yang rnahir dan meneliti pendapat kesemua 
pihak, pasti akan menghukumkan hadis-hadis tersebut sebagai palsu, sebagaimana yang 
telah dijelaskan oleh Ibn Hajar al-Makki dalam al- Tdah wa al-Bayan li ma Ja 'a fi Laylah 



al-Nisf min Sya‘ban, ‘Ali al-Qari al-Makki dalam al-Mawdu ‘at dan Ibn Rajab dalam 
Lata ’if al-Ma ‘arif Kes yang serupa juga mengenai hadis-hadis tentang solat ragha’ib dan 
puasa hari-hari tertentu dalam bulan Rajab, sebagaimana yang telah dihuraikan oleh al- 
Hafiz Ibn Hajar dalam Tabyin al-‘Ajab fi ma Warada fi Fadl Rajab dan gurunya, al-Hafiz 
al-‘Iraqi dalam Takhrij Ihya’ ‘Ulum al-Din. 

6. Hadis tentang menentukan kadar mahar/mas kahwin sebanyak 10 dirham. Sebahagian 
ulama menghukumkannya sebagai sahih dan sebahagian yang lain menghukumkannya 
sebagai daif. Dengan penelitian yang mendalam, peneliti akan mengambil kira pandangan 
yang mengatakannya berstatus daif serta tidak dapat dijadikan sandaran hujah. 

7. Hadis tentang dihidupkan semula kedua ibu bapa Nabi SAW. Sebahagian ulama 
menghukumkannya sebagai palsu dan sebahagian yang lain menghukumkannya sebagai 
daif. Setengah ulama yang menyelidiki dengan lebih mendalam pandangan kedua-dua 
belah pihak telah mentarjihkan pandangan yang menyatakannya sebagai daif sahaja, 
sepertimana yang disebut oleh al-Suyuti dalam al-Ta ‘zim wa al-Minnah fi Anna Abaway 
Rasulillah fi al-Jannah . 

Sebagai tambahan, Imam al-Laknawi mengulas, ulama berselisih pandangan tentang 
kelepasan ibu bapa Nabi SAW di akhirat kelak. Sebahagian mereka menyatakan tidak 
selamatnya kedua-dua ibu bapa Nabi SAW, seperti yang disebut oleh ‘Ali al-Qari dalam 
Syarh al-Fiqh al-Akbar dan dalam sebuah risalah klrusus dan juga Ibrahim al-Halabi 
dalam sebuah risalah khusus juga. Ia juga disokong oleh zahir hadis Sahih Muslirn dan 
lain-lain. Sebahagian mereka pula menyatakan selamatnya kedua-dua ibu bapa Nabi 
SAW serta menyabitkan hal itu dengan pelbagai hujah, seperti yang dipilih oleh al-Suyuti 
serta menulis tujuh buah risalah mengenainya. Namun, pandangan yang lebih selamat 
dalam soal ini ialah ber tawaqquf (menangguh atau berhenti membuat keputusan) 
mengenainya. Tambah al-Laknawi: "Berwaspadalah, berwaspadalah dari bercakap 
dengan perkara yang dapat menyakiti roh Nabi SAW.” 

8. Hadis kisah dua malaikat yang dipenjara di Babil bemama Harut dan Marat. 
Sebahagian ulama menghukumkannya sebagai palsu atau daif. Sedangkan orang yang 
meneliti kesemua jalan-jalan riwayatnya akan menghukumkannya sebagai sabit, 
sebagaimana yang telah dihuraikan oleh al-Hafiz Ibn Hajar dalam al-Kaf al-Syaf fi 
Takhrij Ahadith al-Kasysyaf dan al-Suyuti dalam tafsimya al-Durr al-Manthur dan 
risalahnya al-Haba ’ik fi Akhbar al-Mala ’ik. 

9. Hadis tentang bacaan imarn adalah bacaan baginya (makmum). Hadis ini dijadikan 
sandaran hujah oleh ulama Hanahyyah dalarn menggugurkan bacaan makmum. 
Sebahagian ulama menyatakan bahawa kesemua jalan-jalan riwayatnya adalah daif, 
justera mengeluarkannya dari batasan untuk berhujah dengannya. Sebahagian yang lain 
pula menghukumkan setengah jalan riwayatnya adalah hasan, bahkan sahih. Orang yang 
rnahir dan meneliti pandangan kedua-dua belah pihak akan menghukumkan pandangan 
yang terakhir itulah yang muktabar, menurat apa yang telah dibentangkan oleh Ibn al- 
Humam dalarn Fath al-Qadir, serta al-‘Ayni dalam al-Binayah Syarh al-Hidayah dan 
‘Umdah al-Qari Syarh Sahih al-Bukhari. 



10. Hadis air dua qullah (diperselisihkan kadamya antara 160-270 liter) dan hadis 
membaca di belakang imam. Sebahagian ulama menghukumkannya sebagai daif, 
sebahagian yang lain pula menghukumkannya sebagai hasan dan sebahagian lagi 
menghukumkannya sahih. Orang mahir yang mempunyai pertimbangan dan kefahaman 
pasti tahu bahawa pandangan yang mengatakannya hasan itu adalah yang paling tepat. 

11. Hadis tentang mukjizat matahari kembali selepas terbenam untuk Nabi SAW pada 
masa perang Khaibar. Sebahagian ulama menghukumkannya sebagai palsu seperti Ibn al- 
Jauzi, Ibn Taymiyyah dan selain mereka berdua. Sebahagian yang lain pula 
menghukumkannya sebagai sahih atau hasan. Dan inilah pandangan yang kuat bagi orang 
yang meneliti pandangan kedua-dua belah pihak dan rnahir mencema dalil-dalil mereka, 
sebagaimana yang telah dibentangkan oleh al-Suyuti dalarn al-La ’ali ’ al-Masnu ‘ah fi al- 
Ahadith al-Mawdu‘ah, serta ‘Ali al-Qari, al-Syihab al-Khafaji dan lain-lain yang 
mensyarahkan kitab al-Syifa fi Huquq al-Mustafa. 

12. Hadis: “Apabila imam membaca, maka hendaklah kalian diam”. Hadis ini 
diriwayatkan dalam kitab-kirab Sunan daripada Abu Musa al-Asy‘ari RA dan Abu 
Hurairah RA. Al-Bayhaqi telah menukilkan daripada Ibn Ma‘in, Abu Hatirn, Abu Dawud 
dan lain-lain tentang kedaifan statusnya. Manakala Muslirn dan Ibn Khuzaymah pula 
memilih sebagai sahih statusnya. Justeru, orang yang mendakwa bahawa para huffaz telah 
bersepakat bahawa ianya daif adalah salah. Mereka yang mengamati dan meneliti 
pandangan pihak yang menghukumkannya sebagai sahih dan pihak yang 
menghukumkannya sebagai daif pasti akan menyabitkan bahawa pandangan yang 
mengatakannya sahih itidah pandangan yang kuat, sebagaimana yang telah dibentangkan 
oleh Ibn al-Humam, al-‘Ayni dan lain-lain. 

ii. Kaedah Kedua: 

Salah satu pihak bersifat tasahul (longgar) dalam menghukum hadis sebagai hasan atau 
sahih. Manakala satu pihak lagi bersifat cemiat dan teliti dalam menghukum. Maka, 
ditarjihkan pandangan pihak yang tidak bersifat tasahul ke atas pihak yang bersifat 
tasahul. 

Misalnya, kes al-Hakim pengarang kitab al-Mustadrak. Para ulama hadis bersepakat 
bahawa hukum sahihnya tidak dapat dipegang. Al-Zahabi telah meringkaskan lcitabnya 
serta mengkritiknya pada banyak tempat. Justeru, jika sesuatu hadis itu disahihkan oleh 
al-Hakim atau orang yang seumpamanya, namun didaifkan oleh al-Zahabi atau orang 
yang seumpamanya, maka hendaklah diterima pandangan pihak yang terakhir itu dan 
tidakperlu lagi melihat pandangan pihak yang pertama. (al-Laknawi 1416: 425-426) 

Sebagai pencerahan, perlu dijelaskan bahawa ulama pengkritik hadis, menurat al-Hafiz 
al-Dhahabi di dalarn kitabnya Dhikr Man Yu ‘tamad Qawluh fi al-Jarh wa al-Ta‘dil 
terbahagi kepada tiga kumpulan iaitu; 

1 . Kumpulan yang bersifat tasyaddud (keras, berlebih-lebihan); atau mutasyaddidun. 

Antaranya ialah Yahya bin Ma‘in, Abu Hatim dan al-Juzajani. 



2. Kumpulan yang bersifat tasahul (longgar); atau mutasahilun. Antaranya seperti 
al-Tinnizi, al-Hakim dan al-Bayhaqi. 

3. Kumpulan yang bersifat tawassut (sederhana, saksama); atau mu‘tadilun. 
Antaranya seperti al-Bukhari, Ab mad bin Hanbal, Abu Zur‘ah dan Ibn ‘Adi. 
(‘Abd al-Fattah Abu Ghuddah 1990: 171-172) 

Iinam al-Laknawi tumt menyebut pembahagian ini di dalam lcitabnya al-Raf‘ wa al- 
Takmll fi al-Jarh wa al-Ta ‘dil. (al-Laknawi, 1987: 283) 

iii. Kaedah Ketiga: 

Salah satu pihak bersifat tasyaddud (keras, berlebih-lebihan) dalam men/'a/7?kan 
(melemahkan) perawi. Manakala satu pihak lagi bersifat sederhana dan adil ( tawassut ) 
dalam men/a/77kan perawi. Maka, ditarjihkan pandangan pihak yang tidak bersifat 
tasyaddud ke atas pihak yang bersifat tasyaddud. Hukum sahih dan hasan pihak yang 
bersifat sederhana ihi lebih diterima berbanding hukum daif dan palsu pihak yang bersifat 
tasyaddud, sepertimana yang disebut oleh al-Hafiz Ibn Hajar dalam al-Nukat ‘ala 
Muqaddimah Ibn al-Salah. (al-Laknawi 1416: 426) 

Iinam al-Laknawi kemudian menukilkan daripada al-Hafiz Ibn Hajar tentang kedudukan 
ulama-ulama yang bersikap tasyaddud (keras, berlebih-lebihan) dan tawassut (sederhana, 
saksama). Menuratnya, setiap peringkat para pengkritik hadis ihi tidak sunyi daripada 
orang yang bersifat tasyaddud dan tawassut. Misalnya: 

1. Daripada peringkat pertama, ada Syu‘bah dan Sufyan al-Thawri, namun Syu‘bah 
lebih keras daripadanya. 

2. Daripada peringkat kedua, ada Yahya al-Qattan dan ‘Abd al-Ralnnan bin Mahdi, 
nainun Yahya lebih keras daripadanya. 

3. Daripada peringkat ketiga, ada Yahya bin Ma‘in dan Alnnad bin Hanbal, namun 
Yahya lebih keras daripadanya. 

4. Daripada peringkat keempat, ada Abu Hatiin dan al-Bukhari, namun Abu Hatim 
lebih keras daripadanya. 

Kata an-Nasa’i: “Tidaklah ditinggalkan hadis seorang perawi ihi di sisiku sehinggalah 
semua orang sepakat unhik meninggalkannya. Ada pun jika perawi ihi dithiqahkan oleh 
Ibn Mahdi dan didaitkan oleh Yahya al-Qattan misalnya, maka ia masih tidak 
ditinggalkan kerana sudah diketahui sikap tasyaddud Yahya.” 

iv. Kaedah Keempat: 

Salah satu pihak bersifat tasyaddud (keras, berlebih-lebihan) dalam menghukumkan hadis 
sebagai daif atau palsu seperti Ibn al-Jawzi, Ibn Taymiyyah, al-Fairazabadi pengarang 
Sifr al-Sa‘adah, al-Juzaqani dan lain-lain. Manakala satu pihak lagi bersifat sederhana 
dan cennat seperti al-Hafiz Ibn Hajar, guranya al-‘Iraqi, al-Suyuti dan lain-lain. Maka, 
ditarjihkan pandangan pihak yang terakhir ke atas pihak yang awal. Janganlah segera 
menghukumkan hadis sebagai daif atau palsu semata-mata pandangan pihak yang 
pertama. (al-Laknawi 1416: 427) 



Sebagai misalan, al-Suyuti telah memberi tumpuan kepada kitab al-Mawdu ‘at susunan 
Ibn al-Jawzi dengan meringkaskannya, mengkritik tempat-tempat yang ada ciri 
tasyaddud dan menyokong tempat-tempat yang ada ciri tawassut. Justeru, orang yang 
menelaah kitab al-Mawdu‘at susunan Ibn al-Jawzi, ia juga wajib menelaah kitab al- 
La 'ali ’ al-Masnu ‘ah fi al-Ahadith al-Mawdu ‘ah karangan al-Suyuti. 

Perhatian dan Rumusan 

Imam 'Abd al-Hay al-Laknawi memperingatkan, terdapat ramai ilmuwan yang bertaqlid 
sama ada kepada pihak yang bersifat tasyaddud (keras, berlebih-lebihan) atau kepada 
pihak yang bersifat tasahul (longgar), lalu mereka mensahihkan hadis-hadis yang daif 
atau pun menghukumkan palsu hadis-hadis yang hasan dan sahih (al-Laknawi 1416: 
427). Sikap yang terbaik ialah bersifat tawassut (sederhana, saksama) dalam memutuskan 
sesuatu hukum. Perlu meneliti dan memahami sesuatu perkara itu secara mendalam dan 
saksama sebelum membuat tarjih di antara pandangan pihak-pihak yang bertentangan. 

Demikianlah pandangan dan formulasi yang diketengahkan oleh Imam al-Laknawi dalarn 
masalah hadis-hadis yang diperselisihkan statusnya di kalangan ulama hadis. Tokoh 
ulama hadis, Syeikh 'Abd al-Fattah Abu Ghuddah yang menganotasi dan memberi 
komentar terhadap tidisan Imam al-Laknawi di dalam kitab Zafar al-Amani bi Syarh 
Mukhtasar al-Jurjani ini secara zahimya turat menyokong formulasi yang telah 
digariskan oleh Imam al-Laknawi. Ia boleh dianggap sebagai asas solusi yang penting 
bagi hadis-hadis yang diperselisihkan statusnya. Tanpa menatikan bahawa di sana masih 
ada lagi kaedah-kaedah yang juga boleh diambil kira, seperti mahir membezakan antara 
hadis-hadis akidah dan hukum lalu mengetatkan sedikit syaratnya dan antara hadis-hadis 
fada’il dan motivasi lalu melonggarkan sedilcit syaratnya, juga rnahir membuat 
perbandingan makna hadis dengan usul-usul syarak, sama ada usul al-din atau usul al- 
fiqh yang disepakati, agar tiada sebarang hadis yang diamalkan atau difahami 
bertentangan dengannya, meskipun sanadnya kelihatan sahih. 

